ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՀ ԱՆԿԱԽՈՒԹՅԱՆ ՏՈՆԻ ԱՌԹԻՎ

Սիրելի հայրենակիցներ  
Բյուրեղավան համայնքի հպարտ քաղաքացիներ

Ջերմորեն շնորհավորում եմ Ձեզ, Անկախության տոնի կապակցությամբ:  
1991 թվականի սեպտեմբերի 21-ին Հայկական սուրբ հողի վրա, հայ ժողովրդի միասնական պայքարի շնորհիվ վերականգնվեց Անկախ Հայաստանի Հանրապետությունը: Ողջ հայությունը հռչակեց իր անկախ պետականությունը:  
Սեպտեմբերի 21-ի տոնը՝ հայ ժողովրդի միասնական որոշումն է ապագա սերունդների համար, ինչպես նաև մեծ պատասխանատվություն է գալիքի հանդեպ:  
Դարեր առաջ կորցնելով պետականությունը՝ հայ ժողովուրդը ենթարկվեց բազում փորձությունների, զրկանքների, բայց միշտ պայքարեց թշնամիների դեմ հանուն իր նպատակների: Անկախության հռչակմամբ է, որ ծնվեց հայրենասեր այն հայ զինվորը, ով անվախ ու հաստատակամ է:  
Այս հաղթական օրվա առթիվ, կրկին անգամ շնորհավորհում եմ բոլորին, ցանկանում եմ հայ ժողովրդին խաղաղություն, ստեղծագործական աշխատանք, ամենայն բարիք:  
Շնորհավոր´ Անկախության տոնը: